Den Nord-Cimbriske Tilskuer, 1830-07-09
Den franske Expedition og Frankerig. Den seneste Efterretning man har fra den algierske Expedition, er dateret Staouli den 19de Juni, Fienden havde denne Dags Morgen angreben de franske Positioner; men var bleven eftertrykkelig tilbageslaaet, og bragt i fuldkommen Uorden. Hans Leir er falden i vore Hænder, tilligemed 3 Kanoner, 400 opslagne Telte, mange Kameler, Faarebjorder og Forraad af alSlags. Den fjendtlige Hær bestod af Troppe Contingenter fra Provindserne Konstantine, Oran og Titteriet, og af den tyrkiske Milits, denne har lidt stort Tab. Den franske Armee har indtaget Leirens Stilling i Staoneli. Om Landgangen og Opperationerne i det Hele taget, melde Privatefterretninger: Admiralen recogniscerede selv Landingspuncterne i en Barkasse; medens Kuglerne peeb ham om Ørene. Det skal være lykkedes den sardiniske Consul, forklædt at komme bort fra sit mellem Algier og Sidi-Ferutsch beliggende Landsted, og at meddele de Franske mangen en nyttig Efterretning om Fjenden. Landgangen var begyndt om Morgenen d. 14 Juni Kl. 2, ved Dagens Anbrud stode allerede 10,000 Mand paa Strandbredden, og Kl. 9 var næsten hele Resten af Jnfanteriet og endeel af Artilleriet landsat; de Franske rykkede frem i Quarreer og sluttede Colonner. Strax derpaa begyndte 30 algierske Jldsvælg at spille, som de franske Skibe ved Kysten besvarede; en 12 til 15,000 Md. Cavallerie kom nedfra Høiene, hvor der ogsaa viste sig et lignende Antal Tropper opstillet i Slagorden; men Flaadens Jld tvang Cavalleriet til at drage sig tilbage. Divisionen Bertheene fik det Hverv at omgaae de fjendtlige Positioner, som dominerede Halvøen; dette skeede, og da Fienden, saae at den ikke kunde opholde Divisionens Marsch paa Veien til Staden, rømmede den sin Leir, og lod endeel Kanoner i Stikken. Den første Dags Affaire skal have kostet Franskmændene 50 Døde, hvoriblandt flere Officerer. General Bourmont skal ikke alene være bleven overslaaet med Sand; men med 2 Overofficerer være kastet overende ved Explosionen, af en Haubitskugle. Hs. Excellence skal ogsaa have været nær ved at være bleven taget til Fange af Araberne. En duelig italiensk Officeer, der havde tjent under Napoleon, som Bataillonschef, commanderede det algierske Artillerie. General Bourmont og hans Officerer skulle med største Dristighed have udsat sig for den fjendtlige Jld, en af hans Adjutantere blev saaret bortbaaret fra Valdpladsen. Medens Bertheenes Division den 14de om Aftenen søgte at trænge frem mod Algier, forsøgte to andre Divisioner at omringe et fjendtligt Cavalleriecorps paa 12,000 Mand, som havde forskandset sig paa et ophøiet Terrain, bag en dyb Kløft; man kjendte imidlertid endnu ikke Udfaldet af Kampen, men man troede den ville blive blodig, da de Franske vare saa forbittrede, at de ingen Pardon ville give. En Skrivelse fra Torre-Chicas Rhed af 14de Juni Kl. 7. om Aftenen, siger: "J dette Øieblik befinder sig 3 fjendtlige Faner, 2 Mørsere, 3 Haubitser, 16 Bronce-Kanoner og 6 Feldtstykker, tilligemed flere hundrede Fanger i vore Hænder; Fjendens Tab af Døde kan ikke opgives, paa fransk Side havde man 300 Døde, og ligesaamange, for det medste haardt Saarede. Den sidste Fægtning PrivatBreve omtale, var ved Sidi-Chalaf, 3 1/2 Lieu fra Landingstedet paa Veien til Algier i en dyb Defilee, som skal være bleven haardnakket forsvaret i 6 Timer. Mod Bjerget Budscherah, det høieste i Algier, skulle nu alle Franskmændenes Bevægelser være rettede. Den algierske Hær anslaaes, foruden Staden Algiers Garnison, til 60,000 Md., hvoraf Halvedelen er Cavallerie. Store Sværme af Beduiner overstrømme det Jndre af Landet, og et Corps paa 7 a 10,000 Mand, skal have viist sig for Algiers Porte og begjært at deeltage i Stadens Forsvar; men den mistænkelige Dey, har afslaaet samme. - Tahir Pascha, som endnu opholder sig i Toulon, skal have overleveret den franske Regjering en Note fra Porten, hvori Deyen af Algier erklæres for afsat, og Algier for hjemfalden til Porten; det hedder ogsaa at Admiral Rigny paa Grund af Portens Rustninger, skal have faaet Ordre til at nærme sig Dardanellerne. Den 15de Juli skulle den franske Reservehær være færdig til at indskibe sig i Toulon; den bestaar af 11,050 Mand, og desforuden af 4 Batterier med 500 Mand, 2 Jngenieur-Compagnier med 300 Md., og 350 Heste.